മറുനാടനെതിരേ കളിക്കാന് തനിക്ക് കോടതിയുടെയും പ്രസ് കൗണ്സിലിന്റെയും ഒന്നും സഹായം ആവശ്യമില്ല തനിക്കെതിരേ വാര്ത്ത നല്കാതിരിക്കാന് മറുനാടന് ഷാജന് ഇടനിലക്കാരെ ഉപയോഗിച്ച് ഏഴു ലക്ഷം ചോദിച്ചുവെന്ന പരാതിയുമായി സിപിഎം അടൂര് ഏരിയാ സെക്രട്ടറി അഡ്വ. എസ്. മനോജ് അടൂര്: തനിക്കെതിരേ നിരന്തരം വാര്ത്ത പ്രസിദ്ധീകരിക്കുന്ന മറുനാടനെ പൂട്ടാന് നൂതനമായ വഴിയുമായി സിപിഎം അടൂര് ഏരിയാ സെക്രട്ടറി അഡ്വ. എസ്. മനോജ്. തനിക്കെതിരേ വാര്ത്ത പ്രസിദ്ധീകരിക്കുന്നത് നിര്ത്താന് മറുനാടന് മലയാളി ചീഫ് എഡിറ്റര് ഷാജന് സ്കറിയ ഏഴു ലക്ഷം രൂപ ഇടനിലക്കാര് മുഖേനെ ആവശ്യപ്പെട്ടുവെന്ന് കാട്ടി മനോജ് അടൂര് പൊലീസില് പരാതി നല്കി. പരാതി കിട്ടാത്ത താമസം കേസില് എഫ്ഐആര് ഇട്ട് അടൂര് പൊലീസ് മാതൃകയും കാട്ടി. ഇടനിലക്കാരായ രണ്ടു പത്ര പ്രവര്ത്തകര് മുഖേനെ താന് ഷാജനുമായി ബന്ധപ്പെട്ടുവെന്നാണ് മനോജ് പറയുന്നത്. ഇവര് രണ്ടു പേര്ക്കും മറുനാടനുമായി ഒരു ബന്ധവുമില്ലെന്നതാണ് ഏറെ രസകരം.അഡ്വ. എസ്. മനോജിന്റെ തട്ടിപ്പുകള്ക്കെതിരേ മറുനാടന് നിരന്തരം വാര്ത്ത നല്കിയിരുന്നു. ഈ വാര്ത്തകളുടെ സോഴ്സ് അടൂരിലെ സ്വതന്ത്ര മാധ്യമ പ്രവര്ത്തകനും പത്തനംതിട്ടയിലെ മുതിര്ന്ന മാധ്യമ പ്രവര്ത്തകനുമാണെന്ന് മനോജിനെ ആരോ ധരിപ്പിച്ചിരുന്നു. ഇതിന്റെ പേരിലാണ് ഇരുവരെയും ടാര്ജറ്റ് ചെയ്തത്. ഇരുവരെയും ഷാജനൊപ്പം പ്രതി ചേര്ത്തിട്ടുണ്ട്. അടൂരില് നിന്നുള്ള മാധ്യമ പ്രവര്ത്തകന് ആദ്യകാലത്ത് മറുനാടന്റെ ലേഖകനായിരുന്നു. ഇപ്പോള് സ്വതന്ത്ര മാധ്യമപ്രവര്ത്തനം നടത്തുന്നു. പത്തനംതിട്ടയില് നിന്നുള്ള മാധ്യമ പ്രവര്ത്തകനും ഷാജന് സ്കറിയയും തമ്മില് വര്ഷങ്ങളുടെ സൗഹൃദമുണ്ട്. ഇതാണ് മനോജിന്റെ സംശയത്തിന് കാരണം. സിപിഎം ഏരിയാ സെക്രട്ടറിയെന്ന നിലയില് മനോജ് നടത്തിയ ക്രമക്കേടും സാമ്ബത്തിക തട്ടിപ്പും അഴിമതിയും സ്വജനപക്ഷപാതവും ഒന്നൊന്നായി മറുനാടന് വെളിച്ചത്തു കൊണ്ടു വന്നിരുന്നു. അതിനെതിരേ കോടതിയെ സമീപിച്ചാല് വിജയിക്കില്ലെന്ന് കണ്ടതോടെ പ്രസ് കൗണ്സിലിന് പരാതി നല്കാന് മനോജ് തീരുമാനിച്ചിരുന്നു. ഈ വിവരം കഴിഞ്ഞ ദിവസം മറുനാടന് വാര്ത്തയാക്കിയിരുന്നു. ഒരാഴ്ച മുന്പ് തന്നെ ഷാജനെതിരേ ബ്ലാക് മെയില് കേസ് നല്കാനുള്ള നീക്കം മനോജ് ആരംഭിച്ചിരുന്നു. ഇതിനായി അടൂരിലെ ചില പ്രാദേശിക പത്രപ്രവര്ത്തകരും സഹായം നല്കി. ഇന്നലെ വൈകിട്ട് അടൂര് ടൂറിസ്റ്റ് ഹോം മൈതാനത്ത് നിന്നിരുന്ന സ്വതന്ത്ര മാധ്യമ പ്രവര്ത്തകനെ മനോജും ഗുണ്ടകളും ചേര്ന്ന് തടഞ്ഞു വച്ച് ഭീഷണി മുഴക്കി. ഈ ദൃശ്യം വീഡിയോയില് ചിത്രീകരിക്കുകയും ചെയ്തു. അതിന് ശേഷം ഇയാളെ ഭീഷണിപ്പെടുത്തി ഫോണ് കൈക്കലാക്കി അതില് നിന്നും പത്തനംതിട്ടയിലെ മാധ്യമ പ്രവര്ത്തകനെ വിളിച്ചു. തനിക്കെതിരായ വാര്ത്തകളുടെ സോഴ്സ് നിങ്ങള് രണ്ടു പേരുമല്ലേ എന്ന് ചോദിച്ചു. ആ വിവരം അദ്ദേഹം നിഷേധിക്കുകയും ചെയ്തു. നിങ്ങള് നിങ്ങളുടെ പാര്ട്ടിക്കാരോട് തന്നെ ചോദിക്കൂവെന്നാണ് പത്തനംതിട്ടയിലെ മാധ്യമ പ്രവര്ത്തകന് പറഞ്ഞത്. ഇതോടെ കാള് കട്ടാക്കിയ മനോജ് അടൂരിലെ മാധ്യമ പ്രവര്ത്തനെ പോകാനും അനുവദിച്ചു. അതിന് ശേഷം ഇന്ന് രാവിലെ അടൂര് സ്റ്റേഷനിലെത്തി മനോജ് തന്നോട് ഷാജനും കൂട്ടരും പണം ചോദിച്ചെന്ന് കാട്ടി പരാതി നല്കുകയും ഉടനടി പൊലീസ് എഫ്ഐആര് രജിസ്റ്റര് ചെയ്യുകയുമായിരുന്നു. ഭരണ സ്വാധീനം ഉപയോഗിച്ച് കേസെടുപ്പിച്ച് മറുനാടനെ പൂട്ടാമെന്ന കണക്കൂ കൂട്ടലിലാണ് മനോജ്. Stories you may Like